

## STUDIJŲ KOKYBĖS VERTINIMO CENTRAS

## Biudžetinė įstaiga, A. Goštauto g. 12, 01108 Vilnius, tel. (0 5) 211 3689, [skvc.lrv.lt](file:///C:\Users\Indrė\Downloads\skvc.lrv.lt), el. p. [skvc@skvc.lt](mailto:skvc@skvc.lt).

## Duomenys kaupiami ir saugomi Juridinių asmenų registre, kodas 111959192

|  |  |
| --- | --- |
| Klaipėdos universitetui | 2025-05-12 Nr. SV5-17  Į 2024-05-28 Nr. 5-288 |

**SPRENDIMAS**

**DĖL KRYPTIES IR PAKOPOS STUDIJŲ ĮVERTINIMO**

Studijų kokybės vertinimo centras (toliau – Centras), atsižvelgdamas į Jūsų 2024 m. gegužės 21 d. prašymą Nr. 5-288 bei vadovaudamasis Studijų išorinio vertinimo ir akreditavimo tvarkos aprašo, vertinamųjų sričių ir rodiklių[[1]](#footnote-1) (toliau – Aprašas) II skyriumi bei Studijų krypčių išorinio vertinimo metodikos[[2]](#footnote-2) (toliau – Metodika) III skyriumi, atliko Klaipėdos universitete vykdomų antrosios pakopos *politikos mokslų* krypties studijų ekspertinį išorinį vertinimą.

Centras, vadovaudamasis ekspertų parengtomis krypties studijų išorinio vertinimo išvadomis ir atsižvelgdamas į Studijų vertinimo komisijos siūlymą, bei Aprašo 12 punktu, priėmė sprendimą dėl *politikos mokslų* krypties studijų įvertinimo:

|  |  |  |  |
| --- | --- | --- | --- |
| Studijų kryptis | Studijų pakopa | Bendras įvertinimas (balais) | Numatomas sprendimas dėl akreditavimo (pagal Aprašo 20 punktą) |
| Politikos mokslai | Antroji | 17 | Akredituotina 3 metams |

Sprendimo motyvai yra išdėstyti šio sprendimo priede.

Nesutikdami su šiuo Centro sprendimu, Jūs turite teisę, vadovaudamiesi Metodikos 56 punktu, per 20 darbo dienų nuo sprendimo išsiuntimo dienos pateikti apeliaciją Studijų kokybės vertinimo centro apeliacinei komisijai arba pateikti skundą Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijai (buveinės adresas – A. Goštauto g. 12-100, Vilnius), arba Vilniaus apygardos administraciniam teismui (buveinės adresas – Žygimantų g. 2, Vilnius) per vieną mėnesį nuo šio sprendimo gavimo dienos.

Įsigaliojus šiam sprendimui, Centras Teisės aktų registre paskelbs įsakymą dėl krypties ir pakopos studijų akreditavimo.

Primename, kad, vadovaujantis Mokslo ir studijų įstatymo 47 straipsnio 2 dalimi ir Aprašo 59 punktu, aukštoji mokykla turi viešai skelbti atlikto išorinio vertinimo išvadas ir sprendimą dėl studijų krypties akreditavimo.

Vadovaujantis Metodikos 52 ir 53 punktais, aukštoji mokykla ne vėliau kaip po 1 m. nuo studijų krypties akreditavimo, Centrui turi pateikti ekspertų rekomendacijų įgyvendinimo pažangos ataskaitą.

PRIDEDAMA. Klaipėdos universiteto *politikos mokslų* krypties studijų 2025 m. kovo 25 d. ekspertinio vertinimo išvadų Nr. SV4-26 išrašas anglų kalba ir jo automatinis vertimas į lietuvių kalbą, 25 lapai.

Greta Misevičiūtė, tel. +370 5 205 3325, greta.miseviciute@skvc.lt

1. Patvirtintas Lietuvos Respublikos švietimo, mokslo ir sporto ministro 2019 m. liepos 17 d. įsakymu Nr. V-835. [↑](#footnote-ref-1)
2. Patvirtinta Studijų kokybės vertinimo centro direktoriaus 2019 m. gruodžio 31 d. įsakymu Nr. V-149. [↑](#footnote-ref-2)